**ИНФОРМАЦИЯ**

**ЗА ДЕЙНОСТТА НА ВИСШИЯ АДВОКАТСКИ СЪВЕТ**

**31.03 – 21.04.2017 г.**

1/ На **27.03.2017 г.** Висшият адвокатски съвет получи искане за даване на становище по **т.д. №2/2017г. ОСНК на ВКС**, образувано по искане на Главния прокурор на Република България за приемане на тълкувателно решение по въпросите:

*1. Налице ли са основания за реабилитация по право, респ. за съдебна реабилитация, по отношение на осъден, неизтърпял (неизпълнил) наложеното му наказание, чиято изпълнимост е погасена по давност?*

*2. Реабилитацията на осъден, неизтърпял (неизпълнил) наложено му наказание, чиято изпълнимост е погасена по давност настъпва:*

*а) с изтичане на абсолютния давностен срок по чл. 82, ал. 4 НК;*

*б) с изтичане на давностния срок по чл. 82, ал. 1 НК;*

*в) с изтичане не само на давностния срок, но и на срока по*

*чл. 86 - 88а НК?*

*3. Допустима ли е реабилитация, когато не е образувано изпълнително производство и наложеното наказание глоба по чл.37 ал.1, т. 4 НК не е изпълнено и кога настъпва:*

*а) с изтичане на срока по чл. 82, ал. 1, т. 5 НК;*

*б) с изтичане на срока по чл. 82, ал. 4 вр. с ал. 1, т. 5 НК;*

*в) с изтичане срока по чл. 171, ал. 1, респ. ал. 2 ДОПК*

*4. Допустима ли е реабилитация когато е образувано изпълнително производство, но наложеното наказание глоба по чл.37 ал. 1 т. 4 НК не е изпълнено и кога настъпва:*

*а) с изтичане на срока по чл. 82, ал. 1, т. 5 НК;*

*б) с изтичане на срока по чл.82, ал.4 вр. с ал.1, т.5 НК;*

*в) с изтичане срока по чл.171, ал. 2 ДОПК и срока по чл. 82, ал. 1,*

*т. 5 НК или и срока по чл. 86 - 88а НК?*

*5. Следва ли в производството по чл. 435 НПК съдът служебно да събира доказателства за изпълнение на наложеното наказание респ. за предприетите действия за изпълнението му, както и за предприетите действия по възстановяване или обезпечаване на причинените от престъплението вреди?*

*6. При настъпила реабилитация по право, съдът в производството по чл. 434, ал. 1 НПК се произнася само по допустимостта на молбата за съдебна реабилитация или е длъжен да разгледа и нейната основателност по реда на чл. 435 НПК?*

*7. Приложим ли е повторно институтът на чл. 78а НК по отношение на освобождавано от наказателна отговорност лице, което не е изпълнило (не е изтърпяло) наложено му административно наказание глоба, когато за събиране на глобата е образувано изпълнително производство?*

*С изтичане на кой от регламентираните давностни срокове:*

*а) по чл. 82, ал. 4 ЗАНН;*

*б) по чл. 82, ал. 4 вр. ал. 1, т. 5 НК;*

*в) по чл.171, ал. 2 ДОПК;*

*отпада отрицателната предпоставка по чл. 78а, ал. 1, б. „б" предложение второ НК?*

*Необходимо ли е след изтичане на давностния срок да изтече и предвидения в чл. 86, ал. 1, т. 3 НК едногодишен срок?*

Становището ще бъде изготвено от адв. Милен Ралчев.

2/ На **30.03.2017 г.** Висшият адвокатски съвет получи искане за даване на становище по **т.д. №1/2017г. ОСНК на ВКС**, образувано по искане на Главния прокурор на Република България за приемане на тълкувателно решение по въпроса:

*Приложим ли е институтът на освобождаване от наказателна отговорност с налагане на административно наказание за престъпления по чл.325, ал.1 НК при наличие на материално правни основания по чл.78а, ал.1 НК, с оглед визираното ограничение в ал.7 (ВД, бр. 27 от 2009 г., предишна ал.6, бр.26 от 2010 г.), когато престъплението е извършено спрямо орган на власт при или по повод изпълнение на службата му?*

Становището ще бъде изготвено от адв. Милен Ралчев.

3/ На **07.04.2017 г.** Висшият адвокатски съвет получи искане за даване на становище по **к.д. №1/2017г. КС на РБ**, образувано по искане на Омбудсмана на РБ за установяване на противоконституционност на пар.69 и пар.70 от Преходните и Заключителни разпоредби на Закона за изменение и допълнение на Закона за Министерството на вътрешните работи.

Становището ще бъде изготвено от адв. Милен Ралчев и адв. Сибила Игнатова.

4/ На **06 и 07.04.2017 г.** се проведоха изпити в Министерство на правосъдието за придобиване на правоспособност. Участие взеха адвокатите Ангел Ангелов и Стефан Ботев.

5/ На **06.04.2017 г.** в СУ „Климент Охридски“ бе проведена лекция от проф. д.н. Габор Хамза, редовен член на Унгарската академия на науките и редовен професор по римско право в Университета „ Лоранд Йотвьош“ в Будапеща, за *„Унгарската Конституция и класическите принципи на конституционната наука“* организирана от ЮФ на СУ“Климент Охридски“ и Посолството на Унгария. На събитието присъства главният секретар на Висшия адвокатски съвет Стефка Въжарова.

6/ На **07.04.2017 г**.в Националния институт на правосъдието се проведе кръгла маса „Професионалното обучение на съдебната администрация“ – присъства Йосиф Герон.

7/ На **13.04.2017 г.** Висшият адвокатски съвет даде становище по **т.д. №1 /2017г. ОСТК на ВКС**, образувано по предложение на заместник-председателя и ръководител на Търговска колегия за приемане на тълкувателно решение относно някои въпроси, свързани с търговската несъстоятелност.

*1. Какъв е процесуалният ред по който се развиват производствата по молби по чл.625 ТЗ, депозирани от кредитор, при подготовката им за разглеждане в открито съдебно заседание - приложимост на чл.131 - 133 ГПК по отношение на реда по чл.629 ал.2 и ал.4 ТЗ?*

*2 Какви са критериите по прилагането на чл.673 ал.З ТЗ спрямо кредиторите със спорни (приети и неприети) вземания по отношение на които е предявен иск по чл.694 ал.1 ТЗ - простира ли се по отношение на тях изискването за представяне на убедителни писмени доказателства, както по отношение на кредиторите по чл.637 ал.З ТЗ или е достатъчен факта на предявяването на иска за да се премине към преценка дали да бъдат допуснати до участие в събранието?*

1. *Допустимо ли е провеждането на събрание на кредиторите за избор на нов синдик преди одобряване на списъка по реда на чл.692 ТЗ и ако е допустимо, кои кредитори са легитимирани да гласуват в него?*
2. *Допустими ли са доказателства, различни от писмените в производството по чл.692 ал.З ТЗ?*
3. *Допустимо ли е списъкът по чл.688 ал.1 т.1 ТЗ да бъде съставян и по други критерии, освен посочените в закона и ако са налице обективни пречки за съставяне на списък по търговските книги на длъжника, как се отразява това на свикването на първо събрание на кредиторите?*

*6. Подлежи ли на обжалване определението по чл.638 ал.З ТЗ?*

Становището ще бъде изготвено от адв. Валя Гигова и адв. Любомир Денев.

8/ На **16.04.2017 г.** се проведе честване на 16 април – Денят на Конституцията и юриста, в СЮБ – присъстваха председателят на Висшия адвокатски съвет Ралица Негенцова , Людмил Рангелов – зам.председател, Стефка Въжарова- главен секретар, членовете на Висшия адвокатски съвет - Стефан Ботев, Красимир Краев, Йосиф Герон.

9/ **На 18.04.2017 г.** бе изпратен съболезнователен адрес на UIA по повод кончината на Пол Немо- дългогодишен председател на комитета за правата на човека към UIA и председател на организацията 2004-2006 г.

10/ **На 20.04.2017 г**.- Изпратено поздравление на М. Кънчева- съдия в Съда в Люксембург.

Висш адвокатски съвет